text: Tidligere rådhus i Nr. Nebel forfalder
  28 juni 2012 kl. 16.39
  Det tidligere rådhus i Blaabjerg Kommune forfaldet. Der har været planer om at lave feriecenter i bygningen, som ligger i Nørre Nebel, men siden finanskrisen har planerne været på stand by.
  Græsset står højt rundt om den forholdsvis nye bygning, som ejes af boet efter bilforhandler Nic Christiansen, Kolding. 
  Før kommunesammenlægningen i 2007, hvor Blaabjerg Kommune blev til Varde Kommune, vandt koldingenseren en ide-konkurrence, som skulle omdanne rådhuset til et feriecenter. 
  Med Nic Christiansens død (og finanskrisen) er disse planer gået i stå, og bygningerne forfalder bag græs og ukrudt.
  